Mange har av forståelige grunner reagert på utsendelsen av den afghanske Abbasi-familien i helgen. Familien fremstår som godt integrert i et lokalsamfunn, blant annet som elever på Thora Storm videregående skole i Trondheim. Kjæresten til en av afghanerne ble vekket av politiet klokken fem om morgen som del av aksjonen, og fikk ikke tatt farvel med sin kjæreste. Moren skal ha vært bevisstløs under uttransportering.

Utsendelsen gikk ikke etter planen. Først ble moren returnert fra Tyrkia på medisinsk grunnlag; så fikk søsknene ikke innreise i Afghanistan.

Det hele ser ved første øyekast ut som en tragedie fra utlendingmyndighetenes side fra ende til annen, om enn med en foreløpig lykkelig slutt.